Le boeuf เป็นหนึ่งในร้านเสต็กที่อยู่ในลิสต์แนะนำสำหรับ beef lover โดยมีจุดเด่นอยู่ที่ซอสสูตรเฉพาะ ซึ่งได้รับสูตรมาจากร้านดังในประเทศ สวิตเซอร์แลนด์ค่ะ

#ที่ตั้ง#
ร้านอยู่ที่ Mayfair marriot exexcutive apartment ในซ.หลังสวน ถ้ามาจากชิดลมจะอยู่ขวามือ ตรงข้ามหลังสวนซ.1 ร้านจะเป็นเรือนกระจกโปร่งตา ภายในตกแต่งสไตล์ french bistro ให้ได้บรรยากาศเหมือนกำลังทานอยู่ที่ฝรั่งเศสเลยค่ะ

#เมนู#
เมนูมีครบทั้ง appertizer soup แต่ไม่เยอะเพราะจะเน้นไปที่เสต็ก ซึ่งมีให้เลือก   3 ประเภทคือ เนื้อวัว แกะ แซลมอล เสิร์ฟ์ในซอสสูตรพิเศษพร้อมสลัดและเฟรนช์ฟรายส์ซึ่งเติมได้ไม่อั้น

วันที่ไปทานเรามีดีล lunch set ของวงในอยู่ 1 ที่ ส่วนที่เหลือจะสั่งแบบ a la carte โดยในเซตที่ซื้อมาจะประกอบด้วย สลัด เฟรนช์ฟรายส์ สเต็กเนื้อส่วน entrecote ไอศครีมวนิลลา และเครื่องดื่ม ลดราคา 53% จาก 1060++ เหลือ 499++ บาท เท่านั้นค่ะ

เมนูทั้งหมดอาจจะดูน้อย แต่จริงๆเราสามารถสั่งอาหารจากร้าน crepes&co. มาทานได้นะคะ เพราะทั้งสองร้านเป็นเจ้าของเดียวกัน ถ้าใครยังไม่ถูกใจเมนูร้านนี้ ก้อขอเมนูกับพนง.ได้เลยค่ะ

#เมนูที่สั่ง#
- Beef goulash soup เป็นซุปเนื้อสไตล์สวิส ที่หน้าตาคล้ายซุปผักรวมกับเนื้อวัวชิ้นเล็กๆ และมีซาวร์ครีมใส่มาเพิ่มรสชาติ

- mushroom soup
- เครป 4 saisons สั่งมาจากร้าน crepes&co. เป็นเครปที่ประกอบด้วยไส้ 4 อย่าง ตรงกลางมีไข่ดาวเยิ้มๆ แนะว่าควรทานร้อนๆ ไม่งั้นแป้งจะเริ่มเหนียวค่ะ
- c&c salad เป็นสลัดผักน้ำใสกับเบคอนทอดกรอบที่ให้มาอย่างไม่หวง โรยพาร์เมซานชีสเล็กน้อย
- pate foiegras ตับห่านบดเนื้อเนียน ทานคู่ขนมปังบาร์แกตกรอบๆ

ส่วนเมนคอร์สที่มีก้อได้สั่งมาลองทั้งหมด โดยจะเสิร์ฟมาในซอสพิเศษที่อยู่บนจานอุ่นร้อนตลอดเวลา 
- เสต็กเนื้อ entrecote เป็นเมนูในเซต เนื้อชิ้นไม่ใหญ่มาก ไม่หนาแต่นุ่มใช้ได้ ความสุกได้ตามที่สั่ง
- แกะ เป็นส่วนซี่โครง 3 ชิ้นขนาดพอประมาณ เนื้อนุ่มไม่เหนียว มีกลิ่นเฉพาะเล็กน้อย
- แซลมอล ชิ้นหนาและใหญ่พอสมควร เนื้อแน่นสุกกำลังดี ไม่เหม็นคาว

ส่วนของหวานนี่ถูกใจเป็นการส่วนตัวเพราะมีให้เลือกเยอะมากค่ะ จะเป็นขนมสไตล์ฝรั่งเศสแท้ทั้งหมด ที่ได้เลือกมาชิมก้อจะมี
- creme brulee ติดใจตั้งแต่ที่ทานมาจากร้านก่อนหน้า เลยต้องขอลองชิมเปรียบเทียบกันเล็กน้อย ซึ่งของที่นี่ขนาดพอสมควรนะคะ ช่วยกันทานคนละคำสองคำจะกำลังดี รสชาติหวานมันหอมอร่อยเข้มข้น แต่ด้านหน้ายังเผาไฟมาไม่เป็นคาราเมลกรอบเท่าไหร่ค่ะ

- profiteroles เป็นแป้งชูครีมสอดไส้ไอศครีมวนิลลาราดซอสชอคโกแลตเข้มข้น

- vacherin เป็นไอศครีมโยเกิร์ตกับเมอแรงก์และสตรอเบอรี่สด รสชาติจะมีทั้งความเปรี้ยวจากไอศครีมโยเกิร์ตกับสตรอเบอรี่สด และความหวานกรุบกรอบจากเมอแรงก์

- mont blanc อีกหนึ่งของหวานยอดฮิตของฝรั่งเศส ด้านล่างเป็นครีมสดผสมเกาลัด มีเมอแรงก์ชิ้นเล็กๆซ่อนอยู่ด้านใน และด้านบนเป็นภูเขาครีมสดเนื้อเบาเนียนหวานนิดๆ แต่โดยรวมเมนูนี้ส่วนตัวคิดว่าค่อนข้างเลี่ยนไปหน่อย เพราะมีแต่ครีมหวานๆ แถมถ้วยค่อนข้างใหญ่ถ้าไม่ชอบทานครีมไม่แนะนำเลยค่ะ 

- ไอศครีมวนิลลา มาพร้อมกับเซต เนื้อเนียนเหนียวดี หอมหวานวนิลลาใช้ได้ค่ะ

และเนื่องจากเรามาทานวันเกิด ทางร้านเลยมีเค้กปักเทียนมาให้เป็นของขวัญพิเศษ พร้อมร้องเพลงแฮปปี้เบิร์ดเดย์ให้ด้วยค่ะ น่ารักมากๆ ????

โดยรวม พวกเราลงความเห็นกันว่าอาหารร้านนี้รสชาติอร่อยใช้ได้ค่ะ ตัวซอสสูตรลับแม้จะแอบเค็มไปเล็กน้อยแต่ก้อถือว่าทำได้ดี ปริมาณและคุณภาพอาหารก้อถือว่าค่อนข้างเหมาะสมกับราคา ยิ่งถ้าใช้ดีลวงในยิ่งคุ้มมากค่ะ 

แต่เรื่องเครื่องดื่มต้องบอกไว้ก่อนว่าถ้าจะสั่งน้ำเปล่าที่ร้านจะมีแต่ของ evian เป็นน้ำแร่ขวดละ 160 นะคะ ถ้าไงสั่งเป็นน้ำผลไม้หรือซอฟท์ดริ้งจะราคาเบากว่าค่ะ ????





